Teramo

Teramo on linnaks nimetatav omavalitsusüksus ("comune") Itaalias Abruzzo maakonnas, samanimelise provintsi keskus.
265 meetri kõrgusel merepinnast asuva Teramo asustustihedus on keskmiselt inimest ruutkilomeetri kohta.
Haldus.
Teramo piirneb järgmiste omavalitsusüksustega: Basciano, Bellante, Campli, Canzano, Castellalto, Cermignano, Cortino, Montorio al Vomano, Penna Sant'Andrea, Torricella Sicura.
Teramo halduspiirides asuvad järgmised fraktsioonid: Bivio Miano, Cannelli, Caprafico, Casette, Castagneto, Castrogno, Cavuccio, Cerreto, Chiareto, Colle Caruno, Colle Marino, Colleminuccio, Colle Santa Maria, Forcella, Frondarola, Frunti (paese abbandonato), Galeotti, Garrano Alto, Garrano Basso, La Torre, Magnanella, Miano, Monticelli, Nepezzano, Orciano, Pantaneto, Piano d'Accio, Poggio Cono, Poggio San Vittorino, Ponte Vezzola, Ponzano, Putignano, Rapino, Rocciano, Rupo, Saccoccia, San Nicolò a Tordino, San Pietro ad Lacum, Sant'Atto, Sant'Egidio, Sardinara, Scapriano, Sciusciano, Secciola, Sorrenti, Sparazzano, Spiano, Tofo Sant'Eleuterio, Torre Palomba, Travazzano, Valle San Giovanni, Valle Soprana, Varano, Villa Butteri, Villa Falchini, Villa Gesso, Villa Pompetti, Villa Ripa, Villa Romita, Villa Rossi, Villa Schiavoni, Villa Stanghieri, Villa Taraschi, Villa Tordinia, Villa Turri-Ferretti, Villa Viola, Villa Vomano.
Loodus.
Teramo asub Tordino oru põhjaosas, Gran Sasso nõlvade alusel mägisel alal. Vanalinna juures suubub Tordinosse selle vasakpoolne lisajõgi Vezzola.
Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +5,5 °C) ja kõige soojem kuu august (keskmine temperatuur +22,7 °C). Aasta keskmine sademete hulk on 801 mm.
Ajalugu.
Foiniikia ajal oli asula nimeks Petrut (või Pretut). Rooma ajal (kuni 6. sajandini) oli linna nimeks Interamnia. Keskajal (6.–12. sajand) oli asula nimeks Aprutium. Teramum ehk Teramo on kasutusel alates 12. sajandi II poolest.
Viis aastat pärast III Puunia sõja Sentinumi lahingut vallutati Teramo alad Rooma konsuli Manius Curius Dentatuse poolt (aastal 290 eKr) ja muudeti munitsiipiumiks.
Teramo osales aktiivselt Liitlassõjas (91–88 eKr) ning Sulla jättis linna seetõttu munitsiipiumi staatusest ilma. Munitsiipiumi staatuse taastas Caesar. Keiser Hadrianuse ajal rajati Teramosse mitmeid templeid, terme ja teatreid.
410. aastal eKr tegid linna maatasa läänegoodid. Linn taasasutati 586. aastal ning vallutati hiljem langobardide ja seejärel normannide poolt.
 Romaani, gooti ja barokkstiilis Teramo katedraali ehitamist alustati 1158. aastal. Pühakoda pühitseti sisse 1176. aastal ning see valmis 1493. aastal.
 Madonna delle Grazie pühakoda valmis 1900. aastal. Hoone on ehitatud 1153. aastal rajatud benediktlaste nunnakloostri kohale.
 Vanalinnas asuva Sant'Anna dei Pompetti kiriku ehitamist alustati 6. sajandil.
 Vanalinnas asuva Püha Antoniuse kiriku ehitamist alustati 1227. aastal.
 Püha Dominicuse kirik ja klooster (1300)
 Pühavaimu kirik (14. sajand)
 Püha Katariina kirik valmis 9. sajandil
 19. sajandil valminud uusgooti stiilis ehitiste kompleks
 Teramo psühhiaatriakliinik (1323–1931)
 Vabaduse märtrite väljaku endine nimi oli Vittorio Emanuele II väljak ("Piazza Vittorio Emanuele II")
Kultuur.
Teadus.
Observatoorium.
4 kilomeetri kaugusel kesklinnast asub 1890. aastal Vincenzo Cerulli rajatud Collurania astronoomiaobservatoorium. 1910. aastal Cerulli avastatud asteroid sai nimeks Interamnia (Teramo ladinakeelse nime järgi).
 Euroopa muusikainstituut
 Teramo ülikool
 Aadria ülikool